
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 263 

10 Δεκεμβρίου 2013 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Αριθμ. 


Πρωτ. 11956 
Διεκπ. 7935 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «Για την τροπο¬ 
ποίηση διατάξεων του Κανονισμού της Βουλής (Μέ¬ 
ρος Κοινοβουλευτικό και Μέρος Β')». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α'/10.4.97), όπως ισχύει. 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 26 Νοεμβρίου 2013 πρόταση του Προέδρου 
της Βουλής. 

4. Την από 25 Νοεμβρίου 2013 πρόταση Βουλευτών. 

5. Την από 29 Νοεμβρίου έκθεση της επί του Κανονι¬ 
σμού της Βουλής Επιτροπής. 

6. Την κατά ΜΑ' συνεδρίαση της 2.12.2013 απόφαση 
της Ολομέλειας της Βουλής των Ελλήνων, κατά την 
οποία ψηφίσθηκε η από 26 Νοεμβρίου 2013 πρόταση 
του Προέδρου της Βουλής και η από 25 Νοεμβρίου 2013 
πρόταση Βουλευτών «Για την τροποποίηση διατάξεων 
του Κανονισμού της Βουλής (Μέρος Κοινοβουλευτικό 
και Μέρος Β')». 

Παραγγέλλουμε τη δημοσίευση στην Εφημερίδα της 
Κυβερνήσεως της αποφάσεως αυτής, που έχει ως εξής: 


ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Γ ια την τροποποίηση διατάξεων του Κανονισμού της 
Βουλής (Μέρος Κοινοβουλευτικό και Μέρος Β') 

Α. Μέρος Κοινοβουλευτικό 
(ΦΕΚ 106Α71987), όπως ισχύει 

Άρθρο 1 
Ειδική Μόνιμη 
Επιτροπή παρακολούθησης 
των αποφάσεων του Ευρωπαϊκού Δικαστηρίου 
των Δικαιωμάτων του Ανθρώπου 

1. Στο πρώτο εδάφιο της παραγράφου 1 του άρθρου 
43Α του Κανονισμού της Βουλής προστίθεται νέο εδά¬ 
φιο ι' ως εξής: 

«ι) Μόνιμη επιτροπή παρακολούθησης των αποφάσεων 
του Ευρωπαϊκού Δικαστηρίου των Δικαιωμάτων του 
Ανθρώπου.» 

2. Το τρίτο εδάφιο της παραγράφου 1 του άρθρου 43Α 
του Κανονισμού της Βουλής αντικαθίσταται ως εξής: 

«Οι επιτροπές των περιπτώσεων β, γ, δ, ε', στ, ζ', η', θ' 
και ι' συνιστώνται στην αρχή κάθε τακτικής συνόδου.» 

3. Στην παράγραφο 2 του άρθρου 43Α του Κανονισμού 
της Βουλής προστίθεται νέο εδάφιο ι' ως εξής: 

«ι) Αντικείμενο της επιτροπής παρακολούθησης των 
αποφάσεων του Ευρωπαϊκού Δικαστηρίου των Δικαι¬ 
ωμάτων του Ανθρώπου είναι η παρακολούθηση και η 
αξιολόγηση της εφαρμογής των αποφάσεων του Δικα¬ 
στηρίου και ιδίως της συμμόρφωσης προς τις αποφά¬ 
σεις που αφορούν την Ελληνική Δημοκρατία. Η επιτροπή 
δύναται να συντάσσει ειδικότερες εκθέσεις, οι οποίες 
διαβιβάζονται από τον Πρόεδρο της Βουλής στους, κατά 
περίπτωση, αρμόδιους Υπουργούς και φορείς». 

4. Στην παράγραφο 4 του άρθρου 43Α του Κανονισμού 
της Βουλής, μετά το τέταρτο εδάφιο, προστίθεται νέο 
εδάφιο ως εξής: 

«Η επιτροπή παρακολούθησης των αποφάσεων του 
Ευρωπαϊκού Δικαστηρίου των Δικαιωμάτων του Ανθρώ¬ 
που αποτελείται από 21 μέλη.» 

5. Στην παράγραφο 4 του άρθρου 43Α του Κανονισμού 
της Βουλής μετά το έβδομο εδάφιο προστίθεται νέο 
εδάφιο ως εξής: 

«Η επιτροπή παρακολούθησης των αποφάσεων του 
Ευρωπαϊκού Δικαστηρίου των Δικαιωμάτων του Ανθρώ¬ 
που αποτελείται από τον Πρόεδρο της διαρκούς επιτρο¬ 
πής δημόσιας διοίκησης, δημόσιας τάξης και δικαιοσύ¬ 
νης, ως Πρόεδρο της επιτροπής, τα μέλη της ελληνικής 
αντιπροσωπείας στην Κοινοβουλευτική Συνέλευση του 
Συμβουλίου της Ευρώπης και συμπληρώνεται με μέλη 
της διαρκούς επιτροπής δημόσιας διοίκησης, δημόσιας 
τάξης και δικαιοσύνης.» 

Άρθρο 2 

Ειδική Μόνιμη Επιτροπή Σωφρονιστικού Συστήματος 
και λοιπών Δομών Εγκλεισμού Κρατουμένων 

1. Η παράγραφος 1 του άρθρου 43Α του Κανονισμού 
της Βουλής μετονομάζεται ως εξής: 

«θ) Μόνιμη επιτροπή σωφρονιστικού συστήματος και 
λοιπών δομών εγκλεισμού κρατουμένων.» 

2. Η περίπτωση θ' της παραγράφου 2 του άρθρου 
43Α του Κανονισμού της Βουλής διαμορφώνεται ως 
ακολούθως: 

«θ) Αντικείμενο της επιτροπής σωφρονιστικού συ¬ 
στήματος και λοιπών δομών εγκλεισμού κρατουμένων 
είναι η μελέτη, η παρακολούθηση και η αξιολόγηση 
της κατάστασης του σωφρονιστικού συστήματος της 
χώρας, καθώς και η κατάθεση προτάσεων για τη βελ¬ 
τίωση των συνθηκών διαβίωσης των κρατουμένων στα 
σωφρονιστικά καταστήματα και στις άλλες δομές κρά¬ 
τησης, ο εκσυγχρονισμός του θεσμικού πλαισίου και εν 
γένει η χάραξη στρατηγικής σε θέματα σωφρονιστικής 
πολιτικής.» 

3. Το δεύτερο εδάφιο της παραγράφου 4 του άρθρου 
43Α του Κανονισμού της Βουλής διαμορφώνεται ως 
ακολούθως: 

«Οι επιτροπές θεσμών και διαφάνειας, προστασίας 
περιβάλλοντος, έρευνας και τεχνολογίας, ισότητας, 
νεολαίας και δικαιωμάτων του ανθρώπου και σωφρο¬ 
νιστικού συστήματος και λοιπών δομών εγκλεισμού κρα¬ 
τουμένων αποτελούνται από δεκατρείς (13) βουλευτές η 
πρώτη και η τέταρτη, τριάντα (30) βουλευτές η δεύτερη, 
είκοσι πέντε (25) βουλευτές η τρίτη και δεκαπέντε (15) 
βουλευτές η πέμπτη.» 

Άρθρο 3 

Μετά το άρθρο 83 του Κανονισμού της Βουλής προ¬ 
στίθεται νέο άρθρο 83Α ως εξής: 

Αρθρο 83Α 

«Αναστολή χρηματοδότησης κόμματος 

1. Η κατά το άρθρο 7Α του Ν. 3023/2002, όπως ισχύ¬ 
ει, απόφαση για την αναστολή κάθε είδους κρατικής 
χρηματοδότησης και οικονομικής ενίσχυσης προς κόμ¬ 
ματα λαμβάνεται από την Ολομέλεια της Βουλής με 
ονομαστική ψηφοφορία και απόλυτη πλειοψηφία του 


όλου αριθμού των βουλευτών. Το σχετικό ζήτημα εγ- 
γράφεται στην ημερήσια διάταξη της Ολομέλειας της 
Βουλής μετά την υποβολή γνώμης από την Επιτροπή 
Κοινοβουλευτικής Δεοντολογίας περί συνδρομής των 
προϋποθέσεων που τάσσει ο νόμος. 

2. Η Επιτροπή Κοινοβουλευτικής Δεοντολογίας δια¬ 
τυπώνει τη γνώμη της βάσει αντιγράφου του φακέλου 
της υπόθεσης τον οποίο αποστέλλει προς τον Πρόεδρο 
της Βουλής η αρμόδια δικαστική ή εισαγγελική αρχή. 
Ο Πρόεδρος της Βουλής διαβιβάζει στον Πρόεδρο της 
Επιτροπής Κοινοβουλευτικής Δεοντολογίας τα ανωτέρω 
στοιχεία και ορίζει προθεσμία εντός της οποίας η Επι¬ 
τροπή πρέπει να διατυπώσει τη γνώμη της. Η Επιτροπή 
Κοινοβουλευτικής Δεοντολογίας μπορεί να ζητεί από τις 
αρμόδιες δικαστικές ή εισαγγελικές αρχές τη διαβίβαση 
κάθε άλλου αναγκαίου στοιχείου για τη διατύπωση της 
γνώμης της περί της συνδρομής των προϋποθέσεων 
που τάσσει ο νόμος. 

3. Κατά τα λοιπά εφαρμόζεται αναλόγως το άρθρο 
83. Η Επιτροπή διατυπώνει τη γνώμη της αφού ακούσει 
εκπρόσωπο του κόμματος στο οποίο αφορά η υπόθε¬ 
ση, εφόσον αυτός το επιθυμεί, κατά την παράγραφο 
3 του άρθρου 83. Κατά τη συζήτηση στην Ολομέλεια 
μετέχουν μόνο οι εκπρόσωποι των Κοινοβουλευτικών 
Ομάδων και οι βουλευτές που διατυπώνουν αντιρρήσεις 
στη γνώμη της Επιτροπής για πέντε (5) λεπτά της ώρας 
καθένας, τηρουμένου πάντοτε του δικαιώματος ακρο- 
άσεως εκπροσώπου του κόμματος στο οποίο αφορά 
η υπόθεση. Σε κάθε περίπτωση, κάθε βουλευτής για 
τον οποίο φέρονται να συντρέχουν οι προϋποθέσεις 
εφαρμογής του άρθρου 7Α του Ν. 3023/2002 έχει το 
δικαίωμα να υποβάλει στη Βουλή έγγραφο υπόμνημα, 
που καταχωρίζεται στα πρακτικά. 

4. Σε περίπτωση έκδοσης αμετάκλητου απαλλακτικού 
βουλεύματος ή αμετάκλητης αθωωτικής απόφασης αί¬ 
ρεται αυτοδικαίως η κατά τα ανωτέρω αναστολή χρη¬ 
ματοδότησης». 

Άρθρο 4 

Στο άρθρο 120 του Κανονισμού της Βουλής (Μέρος 
Κοινοβουλευτικό) προστίθεται παράγραφος 11, ως εξής: 

«11. Η Βουλή απολαύει πλήρους αυτονομίας κατά το 
άρθρο 65 παράγραφος 1 του Συντάγματος ως προς την 
εν γένει λειτουργία της και δεν εντάσσεται στη «Γενική 
Κυβέρνηση». Για λόγους διαφάνειας και στατιστικής 
ταξινόμησης, αναρτά στοιχεία, μέσω της διαδικτυακής 
της πύλης, ως προς τον προϋπολογισμό εξόδων και τον 
ισολογισμό - απολογισμό της.» 

Β. Μέρος Β' 

(ΦΕΚ 51Α71997), όπως ισχύει 
Άρθρο 5 

1 .α) Στην παράγραφο 2 του άρθρου 3 προστίθεται 
εδάφιο γ' ως εξής: 

«γ) Κλιμάκιο της Γ ενικής Διεύθυνσης Δημοσιονομικών 
Ελέγχων του Υπουργείου Οικονομικών». 

2. Στην αρχή της περίπτωσης α' της παρ. 3 του άρ¬ 
θρου 23 προστίθενται εδάφια, ως εξής: 

«Το Τμήμα Προϋπολογισμού αποτελεί υπηρεσία της 
Βουλής, που στελεχώνεται από υπαλλήλους της Βου¬ 
λής, οι οποίοι, κατά την άσκηση των καθηκόντων τους 
διέπονται από τη ρύθμιση, ανάλογα εφαρμοζόμενη, της 
παρ. 3 του άρθρου 23 του Ν. 2362/1995, όπως ισχύει. 

Για την εξυπηρέτηση αποκλειστικά και μόνον της 
ανάγκης αυτόματης καταγραφής των δαπανών της 
Βουλής στο Ολοκληρωμένο Πληροφοριακό Σύστημα 
Δημοσιονομικής Πολιτικής (Ο.Π.Σ.Δ.Π.) και της έκδοσης 
εντολών μεταφοράς και πίστωσης λογαριασμού προς 
την Τράπεζα της Ελλάδος, σύμφωνα με τον Κανονισμό 
της Βουλής και την κείμενη νομοθεσία, για την πληρω¬ 
μή των δαπανών της Βουλής, με κοινή απόφαση του 
Προέδρου της Βουλής και του Υπουργού Οικονομικών 
που εκδίδεται εντός δέκα (10) ημερών από τη δημοσίευ¬ 
ση του παρόντος, συνιστάται στη Βουλή των Ελλήνων 
κλιμάκιο υπαγόμενο στη Γενική Διεύθυνση Δημοσιονο¬ 
μικών Ελέγχων του Υπουργείου Οικονομικών, το οποίο 
συνεργάζεται με το Τμήμα Προϋπολογισμού της Βουλής. 
Με την ίδια απόφαση ρυθμίζεται κάθε ειδικότερο θέμα 
που αφορά τη λειτουργία και τους όρους συνεργασίας 
της ως άνω υπηρεσίας με το Τμήμα Προϋπολογισμού 
της Βουλής. Στη συγκρότηση του ως άνω κλιμακίου 
μετέχουν, διατιθέμενοι με απόφαση του Προέδρου της 
Βουλής, δύο υπάλληλοι της Βουλής.» 

3. Στο τέλος της περίπτωσης α' της παρ. 3 του άρθρου 
23 προστίθενται εδάφια, ως εξής: 

«Η εκπόνηση τριμηνιαίων πινάκων εκτέλεσης του Προ¬ 
ϋπολογισμού της Βουλής, πινάκων προσδιορισμού και 
επίτευξης στόχων. 

Η διενέργεια, σύμφωνα με τις κείμενες διατάξεις και 
στα πλαίσια της συνεργασίας με την Ευρωπαϊκή Επιτρο¬ 
πή, ελέγχων στα επιχορηγούμενα από την Ευρωπαϊκή 
Ένωση προγράμματα. 

Η βεβαίωση, στις πράξεις διορισμού, μετάταξης ή 
απόσπασης, περί της ύπαρξης σχετικής πρόβλεψης και 
πίστωσης στον Προϋπολογισμό της Βουλής. 


Ο έλεγχος της νομιμότητας και της ορθότητας των 
εντολών πληρωμής που εκδίδουν τα αρμόδια όργανα 
της Βουλής. 

Η παροχή βεβαίωσης επί των σχεδίων των κανονι¬ 
στικών πράξεων του Προέδρου της Βουλής οι οποίες 
προκαλούν δαπάνη σε βάρος του Προϋπολογισμού της, 
ως προς την ύπαρξη ή μη της απαιτούμενης πίστωσης 
στον εκτελούμενο Προϋπολογισμό. 

Η άσκηση κάθε άλλη αρμοδιότητας που ανατίθεται σε 
αυτό με απόφαση του Προέδρου της Βουλής». 

4. Όπου στον παρόντα Κανονισμό αναφέρεται «Δη¬ 
μόσια Οικονομική Υπηρεσία», εννοείται το κλιμάκιο του 
Υπουργείου Οικονομικών στη Βουλή των Ελλήνων το 
υπαγόμενο στη Γ ενική Διεύθυνση Δημοσιονομικών Ελέγ¬ 
χων του Υπουργείου Οικονομικών, το οποίο συνεργάζε¬ 
ται με το Τμήμα Προϋπολογισμού της Βουλής. 

Άρθρο 6 

Στο άρθρο 106 προστίθεται παράγραφος 3, ως εξής: 
«3. Το ως άνω Ταμείο δεν ανήκει στους «Οργανισμούς 
Κοινωνικής Ασφάλισης», οι οποίοι αποτελούν υποτομέα 
της «Γενικής Κυβέρνησης».». 

Άρθρο 7 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιιίίρ://νννννν.βί. 9 τ - β-παϊΙ: ννβόπΐ33ίβΓ.β1@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































